**Justy** je malý automobil, ktorý vyrába japonská automobilka Subaru. Predstavuje základný model automobilky, ktorá je známa používaním symetrického náhonu všetkých kolies 4x4 v osobných automobiloch. Justy sa vyrábal v dvoch verziách, s predným náhonom alebo s náhonom oboch náprav.

Generácie modelu Subaru Justy
-----------------------------

* Justy I. Typ KAD (1984–1995)
* Justy II. Typ JMA, MS (1995–2003; na platforme Suzuki Swift)
* Justy III. Typ MHY (2003–2007; na platforme Suzuki Ignis)
* Justy IV. Typ M300F (2007–2011; na platforme Daihatsu Sirion)

Subaru Justy I. (1984 - 1995)
-----------------------------

(Typ KAD)

Bol predstavený v lete v roku 1984, základ a proporcie prebral zo staršieho modelu Subaru Rex 2. V februári roku 1987 pribudla v ponuke automatická bezprevodová prevodovka CVT, klasická automatická prevodovka bola zamietnutá kvoli neakceptovateľným stratám na výkone. V roku 1989 prešiel model vačším faceliftom a modernizáciou. O rok neskôr boli zmodernizované motorizácie a vybavené trojcestným katalyzátorom, spĺňajúce emisnú normu EURO 1 a EURO 2. Pri motore 1.2 bol karburátor nahradený viacbodovým elektronickým vstrekovaním.

Náhon všetkých kolies prvej generácie, využíval manuálne ovládaný medzinápravový diferenciál, ktorým sa pripájala zadná náprava. Svetlá výška vozidla bola 17 cm. V roku 1989 po revízií modelu, bol zmenený výstupný prevodový pomer, boli použité vačšie brzdy, zadné polosi a bol zosilnený zadný diferenciál.

V niektorých európskych krajinách bol model premenovaný na Subaru Trendy. V Thajsku bol na základe Justy, s vačším motorom vytvorený model Subaru Tutto.

  


|  |
| --- |
| **Zážihové (Benzín) do 1990 (Euro 0)** |
|
| Model | Motor a typ | Objem | Max.výkon | Max. krútiaci moment | 0-100 | Spotreba | Produkcia |
| 1.0 | R3 | OHC 6V | 998 cc | 54k (40 kW)/6000 ot. | 79 Nm pri 3600 ot. | 15,5 s | 7,2 L | 1983–1990 |
| 1.2 | R3 | OHC 9V | 1190 cc | 68k (50 kW)/5600 ot. | 97 Nm pri 3600 ot. | 13,5 s | 8,2 L | 1986–1990 |

|  |
| --- |
| **Zážihové (Benzín) od 1990 (Euro 1)** |
|
| Model | Motor a typ | Objem | Max.výkon | Max. krútiaci moment | 0-100 | Spotreba | Produkcia |
| 1.0 | R3 | OHC 6V | 998 cc | 50k (37 kW)/5600 ot. | 76 Nm pri 3600 ot. | 17,3 s | 7,5 L | 1990–1995 |
| 1.2i | R3 | OHC 9V | 1190 cc | 73k (54 kW)/6000 ot. | 96 Nm pri 2800 ot. | 13,2 s | 8,4 L | 1990–1995 |

  

* Pôvodný modelPôvodný model
* Facelift prednej masky 1987-1989Facelift prednej masky 1987-1989
* Facelift 1989-1995Facelift 1989-1995
* Facelift 1989-1995Facelift 1989-1995
* Subaru Tutto - Thajský model postavený na JustySubaru Tutto - Thajský model postavený na Justy

Subaru Justy II. (1995 - 2003)
------------------------------

(Typ JMA/MS)

V roku 1995 nahradil predošlú generáciu nový model Justy II. Automobil sa vyrábal spoločne na jednotnej platforme s modelom Suzuki Swift (MA) v továrni v Maďarskom Ostrihome. Ku koncu výroby bol model dostupný len pre európsky trh. Pre ostatné trhy boli určené licenčné derivácie Suzuki v kooperácií iných značiek napríklad :Suzuki Cultus pre Japonsko, Geo Metro, Chevrolet Sprint, Pontiac Firefly pre americký trh a Holden Barina pre General-Motors Austrália.

V roku 1997 prešiel model prevažne optickým faceliftom a drobnými modernizáciami. 

Justy II mal permanentný náhon všetkých kolies. Zadná náprava sa pripájala cez vizkóznu spojku, ktorá rozdelovala krútiaci moment motora medzi prednú a zadnú nápravu v prípade straty trakcie prednej nápravy. 

Motor bol v ponuke iba jeden, o objeme 1299 cm³. Pôvodne vybavený jednobodovým karburátorom dosahoval emisnú normu Euro 2. Od roku 2001,s viacbodovým vstrekovaním a emisnou normou Euro 3. Maximálna rýchlosť vozidla pri oboch motorizáciach bola 155km/h.

  


|  |
| --- |
| **Zážihové (Benzín)** |
|
| Model | Motor a typ | Objem | Max.výkon | Max. krútiaci moment | 0-100 | Spotreba | Produkcia |
| 1.3i 8V | R4 | OHC 8V | 1299 cc | 68k (50 kW)/6000 ot. | 99 Nm pri 3500 ot. | 13,6 s | 6,9 L | 1995–2001 |
| 1.3i 16V | R4 | OHC 16V | 1299 cc | 86k (63 kW)/6000 ot. | 106 Nm pri 3000 ot. | 13,0 s | 6,8 L | 2001–2003 |

* 3 dverový hatchback, facelift 1997-20033 dverový hatchback, facelift 1997-2003
* 5 dverový hatchback, facelift 1997-20035 dverový hatchback, facelift 1997-2003

Subaru Justy G3X. (2003 - 2007)
-------------------------------

(Typ MHY)

V roku 2003 vyšiel model G3X, identický s modelom Suzuki Ignis II. generácie. Rovnako ako pri predchádzajúcom modeli, bola výroba v spoločnej továrni v Maďarskom Ostrihome.
Narozdiel od predošlých generácií malých automobilov, Justy G3X sa radil do kategórie SUV. Tiež bol prvýkrát použitý vznetový motor, od automobilky FIAT. Vznetový preplňovaný motor bol vybavený medzichladičom stlačeného vzduchu (intercooler) a priamym vstrekovaním common rail s označením DDiS. Je zhodný s motormi FIAT 1.3 MultiJet, 1.3 MJET a 1.3 MJTD. Zážihové motory dostali v rámci modernizácie variabilné časovanie ventilov. Všetky motorizácie boli prevzaté z modelu Suzuki Ignis a plnili emisnú normu Euro 4.

Pre vznetovú motorizáciu bol k dispozícií iba predný náhon. Zážihové motorizácie boli vybavené permanentným náhonom všetkých kolies

|  |
| --- |
| **Zážihové (Benzín)** |
|
| Model | Motor a typ | Objem | Max.výkon | Max. krútiaci moment | 0-100 | Spotreba | Produkcia |
| 1.3i 16V | R4 | DOHC 16V | 1328 cc | 94k (69 kW)/6000 ot. | 118 Nm pri 4100 ot. | 11,7 s | 6,9 L | 2003–2007 |
| 1.5i 16V | R4 | DOHC 16V | 1490 cc | 99k (73 kW)/5900 ot. | 133 Nm pri 4100 ot. | 11 s | 7,2 L | 2003–2007 |
| **Vznetové (Diesel)** |
|
| 1.3 DDiS | R4 | DOHC 16V | 1248 cc | 69k (51 kW)/4000 ot. | 170 Nm pri 1750 ot. | 11 s | 5 L | 2003–2007 |
|

* Suzuki IgnisSuzuki Ignis

Subaru Justy IV. (2007-2011)
----------------------------

(Typ M300F)

V roku 2007 prišiel na trh nový model Justy IV. , zo spolupráce s automobilkou Toyota. Bol zhodný s modelmi Daihatsu Sirion / Boon, Toyota Passo, Perodua Myvi. Automobil sa predával v dvoch výbavách Trend a Active ale iba v jednej motorizácií. Motor bol osvedčený trojvalcový litrový agregát 1KR-FE od Toyoty, plniaci emisnú normu Euro 4. Narozdiel od predchodzích motorizácií vybavených rozvodovým remeňom, je motor vybavený reťazou. Tento motor bol využívaný aj vo vozidlách Citroen C1, Peugeot 107, Toyote Aygo, Yaris a iných automobiloch značky Toyota. Konkurenčné modely ako napríklad Sirion, boli vybavené aj silnejšími motorizáciami.

Automobil sa vyrábal vo verzií s predným náhonom alebo s náhonom všetkých kolies. Verzia 4x4 bola určená prevažne pre rakúsky a švajčiarský trh. Náhon je riadený cez viskóznu spojku, pre strate trakcie prednej nápravy sa prenáša krútiaci moment na zadnú nápravu. 

|  |
| --- |
| **Zážihové (Benzín)** |
|
| Model | Motor a typ | Objem | Max.výkon | Max. krútiaci moment | 0-100 | Spotreba | Produkcia |
| 1.0i | R3 | DOHC 12V | 998 cc | 69k (51 kW)/6000 ot. | 94 Nm pri 3600 ot. | 13,9 s | 6,1 L | 2007-2011 |

* Justy IV.Justy IV.
* Justy IV.Justy IV.
* Justy IV.Justy IV.

### Bezpečnostné prvky

Systém ABS, predné napínače pásov s obmedzovačom ťahu, predné a bočné airbagy, zadný úchyt detskej sedačky ISOFIX

Hodnotenie bezpečnosti zhodného modelu Daihatsu Sirion euro NCAP z roku 2005:

* Ochrana detí: 3 hviezdy z 5 35 bodov
* Ochrana chodcov: 2 hviezdy z 4 15 bodov
* Ochrana dospelých: 4 hviezdy z 5 29 bodov (10,6 bodu za čelný náraz, 16 bodov za bočný náraz)

Externé odkazy
--------------

* Slovenský klub majiteľov a priaznivcov značky Subaru
* Oficiálne stránky Subaru Slovakia

Zdroj
-----

* *Tento článok je čiastočný alebo úplný preklad článku Subaru Justy na anglickej Wikipédii.*
* *Tento článok je čiastočný alebo úplný preklad článku Subaru Justy na nemeckej Wikipédii.*
* Subaru Slovakia

Iné projekty
------------

Commons
* Spolupracuj na Commons Commons ponúka multimediálne súbory na tému **Subaru Justy**